Suzanne Aabel

Suzanne Aabel (født 1981) er en norsk programleder, blogger, spaltist og frilansjournalist som skriver blant annet for Vårt Land. Hun er  programleder for Radio Rock. Hun var tidligere spaltist for Foreldre.no, og var en av 16 «mammabloggere» som bidro til Susanne Kaluza sin bok Mammarådet i 2014.

Aabel er av jødisk herkomst og anser seg selv som jøde, om enn ikke-troende. Hennes familie på morssiden overlevde såvidt jødeutryddelser i Budapest under andre verdenskrig.Aabel har ofte engasjert seg for Israel, særlig i innlegg i Vårt Land. 

Suzanne Aabel ble først kjent som blogger, og hun var med på tre sesonger av realityserien Bloggerne på TV 2 Bliss. I tillegg har Aabel jobbet som frilansjournalist for blant annet Dagbladet og Her og Nå. Hennes bloggstil har blitt beskrevet som «sinna».

Referanser

Eksterne lenker 
 
  Etter børs - På nattbordet – Suzanne Aabel i DN 28. juli 2014
  Dagbladet – Suzanne aabel 

Norske realitydeltakere
Norske journalister